পঞ্চগড় জেলা কৃষি সম্প্রসারণ অধিদফতর সূত্রে জানা গেছে, জেলার পাঁচটি উপজেলার মধ্যে সবচেয়ে বেশি মরিচ চাষ হয় আটোয়ারী উপজেলায়। গত মৌসুমে পঞ্চগড় জেলার এক হাজার ৩০ হেক্টর জমিতে মরিচের চাষ হয়েছিল। এই সুবাদে চলতি মৌসুমে মরিচ চাষের লক্ষ্যমাত্রা নির্ধারণ করা হয়েছিল ৮ হাজার ২৫০ হেক্টর। কিন্তু চাষ হয়েছে ৯ হাজার ৭৯০ হেক্টর জমিতে। অন্যদিকে মরিচের উৎপাদন লক্ষমাত্রা নির্ধারণ করা হয়েছিল ১১ হাজার ৮৬ মেট্রিকটন আর উৎপাদন হয়েছে ১৮ হাজার ৯৯৫ মেট্রিকটন। এর মধ্যে শুধু আটোয়ারী উপজেলায় ৪ হাজার ৮২০ হেক্টর জমিতে ৯ হাজার ৩৫০ মেট্রিকটন মরিচ উৎপাদন হয়েছে।